open-index/open-wikipedia-markdown huggingface dataset:
משה לייב סאסאווער

**רבי משה יהודה לייב ערבליך זצ"ל** (ה'תק"ה - ד' שבט ה'תקס"ז) רב אין סאסוב, באקאנט אלס **רבי משה לייב סאסאווער**.

## אפשטאם
**רבי משה לייב** איז געבוירן אין בראד אין יאר ה'תק"ה, צו זיין פאטער הרב **יעקב ערבליך**, פון בראד, א זון פון הרב יוסף יוסקא (ערבליך), רב אין פאדקאמין, פארפאסער (מחבר) פון ספר אהל יוסף. 

דער פאטער **רבי יעקב** איז געווען פון די באקאנטע תלמידי חכמים וואס זענען געזעצן און געהארעוועט אין תורה טאג און נאכט אין דער בראדער קלויז, און זיך נישט פארנומען מיט קיין שום ארבעט. זיין ווייב האט אביסל געהאנדלט, און דערפון אריינגעברענגט אויף ברויט און וואסער.

אין יאר ה'תק"ה נאך דעם וואס **רבי משה לייב** איז געבוירן, האט זיין ווייב מער נישט געקענט ארויסגיין האנדלען. **רבי יעקב** האט געזען אז ער מוז עפעס טוהן, האט ער זיך פארדינגן אלס מלמד ביי א גביר אין סאסוב אויף צו לערנען מיט זיינע קינדער, און ער האט זיך אריבערגעצויגן קיין סאסוב. נאך פינף יאר האט זיך יענער גביר אוועקגעצויגן פון סאסוב, און **רבי יעקב** איז ווידער געבליבן אָן פרנסה, און ער איז פלוצלונג קראנק געווארן און דערפון בלינד געווארן, אז ער האט זיך נישט מער געקענט באשעפטיגן מיט קיין פאך. 

די רביצין איז געבליבן פארביטערט, ס'האט נישט געפינען קיין לעזונג צו איר שווארן לאסט, ביז איין טאג קלאפט ביי איר א באקאנטע, און פארציילט, מיין מאן פירט א בעקעריי אין נויטיקט זיך אין עמיצן וואס זאל אים צוהעלפן, פילייכט וואלט '''משה לייב'לע** געקומען ארבעטן אין געוועלב, און איר מאן וועט אים באלוינען דערפאר. **משה לייב'לע** האט געהארכט דעם שמועס, און האט מיט צופרידנהייט צוגעשטימט צו שפייזן זיינע צובראכענע עלטערן. ווען ביים בעקער איז נישט מער געווען אזויפיל ארבעט איז רבי **משה לייב'לע''' ארומגעגאנגען איבער די געשעפטן פרעגען ווער ס'דארף הילף. אזוי ארום איז '''משה לייב'לע** געווארן **שטאטס-משרת**, און יעדער וואס האט געדארפן הילף האט געוואוסט זיך צו ווענדען צו אים. איין טאג האט ער אויפגעהאקט אייז צו שעפען וואסער, און איין טאג האט ער געהאקט האלץ, און אן אנדערען טאג איז ער ארומגעגאנגן איינמאנען חובות, און אזוי ווייטער.

פון איין זייט איז **משה לייב'לע''' געווען צופרידן צו שפייזן זיינע צובראכענע עלטערן. אבער יעדע פרייע מינוט פלעג ער זיך אריינכאפן אין בית המדרש און אויסגיסן זיין הארץ צום אייבערשטען ער זאל אים דערמעגלעכן צו קענען זיצן און לערנען תורה.

## רבנות
משה לייב איז געווארן א תלמיד מובהק פון דעם רבי'ן ר' שמעלקא, ביי וועמען ער האט געלערנט זיבן יאר.

אין יאר ה'תקמ"ג האט מען אויפגענומען **רבי משה לייב** אלס רב אין סאסוב.

## הסתלקות
**רבי משה לייב** איז נפטר געווארן ד' שבט ה'תקס"ז, אין סאסוב. 

## פאמיליע
**רבי משה לייב** האט געהאט צוויי קינדער:

* מרת **פעסיא לאה**, די ווייב פון הרב **דוד האגער** (ה'תקנ"ז - כ"א מנחם אב ה'תר"ח), פון זאבלאטוב, פארפאסער פון ספר צמח דוד, א זון פון הרב מנחם מענדיל האגער פון קאסאוו דער אהבת שלום.

* הרב **יקותיאל שמעלקא ערבליך** ( - ), פון סאסוב.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:תלמידים פון רבי אלימלך
שלום יוסף פרידמאן

**רבי שלום יוסף פרידמאן זצ"ל** (י"ג תשרי ה'תקע"ג - י"א אלול ה'תרי"א) פון סאדיגורא. דער עלטסטער זון פון דעם רוזשינער.

## אפשטאם
**רבי שלום יוסף** איז געבוירן י"ג תשרי ה'תקע"ג, צו זיין פאטער הרב **ישראל פרידמאן** פון רוזשין, א זון פון הרב שלום שכנא, פון פראהבישט, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד.

דער רוזשינער האט אים א נאמען געגעבן **שלום** נאך זיין פאטער, און **יוסף** נאך יוסף הצדיק, וויבאלד זיין ברית איז געווען אין טאג פון דער אושפיזא פון יוסף.

## רבנות
נאך זיין פאטער'ס פטירה ג' חשוון ה'תרי"א איז **רבי שלום יוסף** געווארן דער ממלא מקום פון פאטער, אלס רבי אין סאדיגורא, ער האט אבער נישט לאנג געלעבט נאך דעם, און איז נאך אין יאר פון פאטער נפטר געווארן.

## הסתלקות
**רבי שלום יוסף** איז נפטר געווארן אין עלטער פון ניין און דרייסיג יאר אין לייפציג, י"א אלול ה'תרי"א, און ליגט אין לייפציג.

## פאמיליע
**רבי שלום יוסף** האט געהייראט מרת **בלומא רייזל**  א טאכטער פון הרב **דן יונגערלייב** פון ראדוויל, אן איידעם פון אפטער רב, דער "אוהב ישראל". זייערע קינדער:

* הרב **יצחק פרידמאן** (ה' אלול  ה'תקצ"ה - י' אלול ה'תרנ"ו), פון באהוש.

* הרב **מנחם נחום דוב בער פרידמאן** (ה'תר"ג - כ"ז מנחם אב ה'תרמ"ג), פון סאדיגורא.

* מרת **לאה רחל** ( - ז' תמוז ה'תרנ"ה), די ווייב פון הרב **אברהם יהושע העשל** (ה'תקצ"ב - י"ט תשרי ה'תרמ"א), פון מעזשביזש.

* מרת **בת-שבע** (כ"ז אייר ה'תר"ט - שביעי של פסח ה'תרפ"ח), **בזיווג ראשון** די ווייב פון הרב **מנחם נחום מרדכי פרידמאן** (ה'תר"ט (אומגעפער) - כ"ו תמוז ה'תר"ל), פון טשארטקאוו, א זון פון הרב דוד משה פרידמאן, פון טשארטקאוו. **בזיווג שני** די ווייב פון הרב **ישראל פרידמאן** (כ' שבט ה'תרי"ב - י"ג תשרי ה'תרס"ז), פון סאדיגורא.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (54)*

קאטעגאריע:רוזשינער אדמורי"ם
קאטעגאריע:סאדיגורא
דוד משה פרידמאן

**רבי דוד משה פרידמאן זצ"ל** (שבועות, ז' סיון ה'תקפ"ז - הושענא רבה כ"א תשרי ה'תרס"ד) פון טשארטקאוו.

## אפשטאם
**רבי דוד משה** איז געבוירן אין רוזשין דעם צווייטן טאג שבועות, ז' סיון ה'תקפ"ז, צו זיין פאטער הרב **ישראל פרידמאן** פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד.

## רבנות
דער רוזשינער האט געזאגט אויף זיינע זעקס זון אז זיי זענען מכוון אנטקעגען די זעקס סדרים פון משניות, לויט דעם איז **רבי דוד משה**, וועלכער איז געווען דער פינפטער זון פון זיין פאטער, אנטקעגען דעם סדר קדשים, דער פאטער האט טאקע געזאגט אויף **רבי דוד משה**, ער איז קדש הקדשים.

פון קינדווייז אָן האט **רבי דוד משה** זיך אויסגעצייכנט מיט זיין הייליגקייט, און מיט זיין אפגעזונדערטקייט פון אלע וועלטליכע זאכען. ווען מען האט געפרעגט דעם טארנא רב רבי מאיר אריק פארוואס ער איז זיין חסיד האט ער געענטפערט: ווייל ער איז א גאון און א חד בדרא אין די מצוה פון "יראת מאלקיך".

נאך זיין פאטער'ס פטירה אין יאר ה'תרי"א האט **רבי דוד משה** געפירט זיין רביסטעווע אין פוטיק, אין יאר ה'תרכ"ה האט ער זיך באזעצט אין טשארטקאוו און געגרינדערט דארט דעם וואונדערליכן טשארטקאווער קייט.

## הסתלקות
**רבי דוד משה** איז נפטר געווארן הושענא רבה ביים זאגען "נשמת", כ"א תשרי ה'תרס"ד, און ליגט אין טשארטקאוו.

## פאמיליע
אין יאר ה'תר"ד האט **רבי דוד משה** געהייראט אין נאוויסעליץ מרת '''פייגא'לע''' ( - ב' כסלו ה'תר"ם), א טאכטער פון הרב **אהרן טווערסקי** פון טשערנאבל . זייערע קינדער:

* הרב **מנחם נחום מרדכי פרידמאן** (ה'תר"ט (אומגעפער) - כ"ו תמוז ה'תר"ל אין דעלאטין), פון טשארטקאוו. ער האט געהייראט מרת **בת שבע** ( - שביעי של פסח ה'תרפ"ח), א טאכטער פון זיין פעטער הרב **שלום יוסף פרידמאן** פון סאדיגורא.

:* מרת **שרה**, די ווייב פון איר שוועסטער-קינד הרב **חיים אהרן פרידמאן**, פון טשארטקאוו, א זון פון איר פעטער הרב ישראל פרידמאן, פון טשארטקאוו.

* הרב **ישראל פרידמאן** (י' אייר ה'תרי"ד - י"ג כסלו ה'תרצ"ד), פון טשארטקאוו.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו*

פרידמאן, דוד משה
קאטעגאריע:טשארטקאוו
פייסבוק

קליין|250px|דער לאגא פון פֿייסבוק
[250px|קליין|[מארק צוקערבערג, גרינדער פון פייסבוק]]
**פֿײסבוק** () איז א סאציאלער נעצווערק וואס באניצער קומען זיך צונויף אויף דער אינטערנעץ דארטן אין איין נעצווערק צו שמועסן און זיך באפריינדען איינער מיטן אנדערן.

די דאזיגע באנוצער טרעפן זיך דורך אייגענארטיקן געצייג וואס מאכט גרינג צו זוכן נייע און אלטע חברים לויט דער געגנט, איגענט, ארבעטס פלאץ, שולע, אמונה א.א.וו. צו זיך פארבינדן מיט אנדערע מענטשן.

מ'שיקט א חבר א ביטע אדער מעלדונג און יענער קען דאס אפזאגן אדער אנעמען און מ'ווערט חברים, מ'האט א פראפיל און מ'קען זיך נאטירן פובליק אלע משוגעתן, האביס אדער סתם פארברענגען און רעדן פון זיך אזוי אז אנדערע וואס ווילן קענען דאס מיטהאלטן און ענטפערן אדער סתם דאס זען. 

מען קען קאמוניקירן פובליק אדער פריוואט.

דער גרינדער איז א אינגער הארווערד אוניווערסיטעט סטודענט מארק צוקערבערג וואס צוזאמען מיט זיינע שלאף-צימער חברים האבן דאס געפענט און א געריכטליכע קלאגע פון זיינע געוועזענע חברים פרובירן צו ווערן אנערקענט אלס שותפים אינעם אייגנטום.

זיי האבן שוין היינט צוטאגס צוויי הונדערט מיליאנען באניצער.

דער נאמען **פייסבוק** האבן זיי געגעבן צוליב דעם וואס דער וועבזייטל איז לכתחילה געווען בלויז פאר אוניווערסיטעט סטודענטן און ווען א סטודענט קומט ס'ערשטער מאל אין קאלעדזש גיט מען אים אזא ביכל וואס הייסט אזוי צו זיך דערקענען מיט זיינע חברים און לערערס. דער נאמען איז שוין אזוי פארבליבן אפילו דאס ניצן היינט אלע סארטן מענטשן.

דער וועב סייט האט שוין דורכגעלעבט פארשידענע קאנטראווערסיעס פון פארשידענע סארטן מענטשן וואס זענען נישט איינשטימונג מיט איר צו פריינטליכער שטימונג ווי למשל דאס איז שוין געווען בלאקירט אין סיריע און אין איראן. אויך איז דאס לויט געוויסע קלוגע לייט צו שטארק א צייט פארברענגער דורך צופיל פריינשאפט מער ווי נארמאל לויט זיי. אויך זענען געוויסע לייט אנגעווייטאגט אז דאס איז צופיל מאל א שטער פאר פריוואטקייט.

קאַטעגאָריע:אינטערנעט
סקאטלאנד

**סקאָטלאַנד** אָדער **שאָטלאַנד** (ענגליש: *Scotland*; גאַליש: *Alba* *אַל׳אַפע*) איז אַ לאַנד װאָס איז אַ טייל פונעם פאראייניגטן קעניגרייך, וואס באדעקט דעם צפון דריטל פונעם אינזל גרויסבריטאניע. סקאָטלאַנד האט אַ לאנד גרענעץ פון 154 ק״מ מיט ענגלאנד צום דרום־מזרח. סקאָטלאַנד האט בארטנס אױף דעם צפון ים צו מזרח, דער אטלאנטישן אקעאן צו מערב און אױך דעם אירישן ים צו דרום־מערב.

סקאָטלאַנד איז אמאל געװען אן אומאפהענגיק לאנד מיט אן אײגענער רעגירונג. יעצט אבער איז עס איינער פֿון די פיר טײלן פֿון דעם פאראײניגטן קעניגרײך. אין יאָר 1603 איז דער מלך פון סקאָטלאַנד זשיימס דער זעקסטער פון סקאטלאנד געװארן אױך מלך איבער ענגלאנד. אין 1707 האָט דער פארלאמענט פון סקאָטלאַנד באהאפֿטן מיטן ענגלישן פארלאמענט צו װערן דער פאלאמענט פֿון גרויסבריטאניע, און אין 1801 האָט גרויסבריטאניע פֿארבונדן מיט אירלאנד צו װערן דאָס פאראײנגטע קעניגרײך פֿון גרױסבריטאניע און אירלאַנד. כאטש סקאָטלאַנד איז נישט אומאפהענגיק, דורכאױס זײַן היסטאריע האָט סקאָטלאַנד געהאט אן אײגענע געזעץ סיסטעם און אן אײגענע שולע סוסטעם, און אן אײנציקע קולטור.

זײט 1999 האָט סקאָטלאַנד אן אײגענעם פארלאמענט. טראץ דעם װערן אסאך זאכן געפירט פֿון דעם װעסטמינסטער פארלאמענט אין לאנדאן, ענגלאנד. טײל מענטשן אין סקאָטלאַנד האַלטן אז דאָס לאַנד זאל װערן נאכאמאל אומאפהענגיק.

צפון סקאָטלאַנד האָט פֿיל בערג, און װײניג מענטשן װאױנען דארט. רוב מענטשן װאױנען אינעם נידריגן צענטראלן שטח, אָדער ארום דעם בארטן. ארום דעם מערב בארטן און צו צפון־זענען דאָס אסאך אינזלען.

די הױפטשטאט פֿון סקאָטלאַנד איז עדינבורג, אױפן מזרח בארטן, אבער די גרעסטע שטאָט איז גלאזגוי. כמעט העלפט פֿון סקאָטלאַנד׳ס באפעלקערונג װאױנען אין גלאזגױ אָדער דעם ארומיגן שטח. אנדערע שטעט אין סקאָטלאַנד זענען אבערדין, דאנדי, אינװערנעס, סטירלינג און פערטה.

די באפעלקערונג פֿון סקאָטלאַנד איז 5,194,000 (אפגעשאצט 2009).

סקאטלאנד ווערט צעטיילט אין  32 אדמיניסטראטיווע אפטיילן אדער לאקאלע ראטן, גערופן ראט-שטחים (*council areas*). גלאזגא שטאָט איז דער גרעסטער ראט-שטח לויט באפֿעלקערונג, און הויכלאנד באדעקט דעם גרעסטן שטח. די סקאטישע רעגירונג גיט איבער געוויסע רעגירונגס-קראפט צו יעדן אפטייל, איינשליסנדיק בילדונג, סאציאלע באדינונגען, און שאסייען און טראנספארטאציע.

## טראנספארטאציע 
## רעפערענצן 
*
מנחם נחום פרידמאן

**רבי מנחם נחום פרידמאן זצ"ל** (ה'תקפ"ג - י"ד כסלו ה'תרכ"ט) פון שטעפאנעשט, רומעניע.
 
## אפשטאם
**רבי מנחם נחום** איז געבוירן אין רוזשין אין יאר ה'תקפ"ג, צו זיין פאטער הרב **ישראל פרידמאן** פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד.

## רבנות
אין יאר ה'תרי"ב האט **רבי מנחם נחום** זיך געצויגן אין רומעניע און איז געווארן רבי אין שטעפאנעשט, רומעניע, פון וואו זיין איינפלוס (השפעה) האט זיך פארשפרייט איבער גאנץ רומעניע.

## הסתלקות
**רבי מנחם נחום** איז נפטר געווארן אין יאס, י"ד כסלו ה'תרכ"ט ביי די 45 יאר. ער ליגט אין אן אוהל דארט.

## פאמיליע
**רבי מנחם נחום** האט געהייראט א טאכטער פון הרב **אלעזר קאשאנסקי**. זייערע קינדער:

* הרב **אברהם מתתיהו פרידמאן** (ב' טבת ה'תר"ח - כ"א תמוז ה'תרצ"ג), פון שטעפאנעשט.

* מרת **גיטל**, די ווייב בזיווג שני פון הרב **אברהם יעקב פרידמאן** פון סאדיגורא.

* מרת **בת-שבע** (ד' מנחם אב ה'תרי"ט - כ"ט אדר ה'תרמ"ז), די ווייב פון הרב **אברהם יהושע העשיל פרידמאן** (כ"ט טבת ה'תרי"ח - ט"ו אלול ה'ת"ש), פון אדזשאד.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו*

קאטעגאריע:רוזשינער אדמורי"ם
מנחם נחום דוב בער פרידמאן

רבי **מנחם נחום דוב בער פרידמאן** (ה'תר"ג - כ"ז מנחם אב ה'תרמ"ג), פון סאדיגורא.

## אפשטאם
רבי נחום בערניו איז געבוירן ה'תר"ג, צו זיין פאטער הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת בלומא רייזל, א טאכטער פון הרב דן יונגערלייב, פון ראדוויל.

## רבנות
אין יאר ה'תרי"א איז רבי בערניו געווארן א יתום פון זיין פאטער און זיידען, און ער איז אויפגעצויגן געווארן ביי זיין ברודער הרב יצחק פרידמאן פון באהוש.

נאך זיין חתונה איז רבי בערניו פארבליבן אין סאדיגורא ביי זיין שווער, אין וועמען ער איז געווען בייהאפטן מיט א געוואלדיגן רעספעקט. רבי בערניו איז געווען אויסגעריפן מיט זיין טיפע אינערליכע עבודה, אין מיט זיין קורצע און קלארע אויסשפראך
 
## הסתלקות
רבי בערניו איז נפטר געווארן אין וויען, כ"ז מנחם אב ה'תרמ"ג.

## פאמיליע
אומגעפער פופציג טויזענט מענטשן האבן אנטייל גענומען ווען רבי בערניו האט געהייראט אין יאר ה'תרי"א, מרת פערל א טאכטער פון זיין פעטער הרב אברהם יעקב פרידמאן פון סאדיגורא. זייערע קינדער:

* הרב שלום יוסף פרידמאן (ה'תרל"א - כ' מנחם אב ה'תרפ"ז), רבי אין מילניצא. ער האט געהייראט בזיווג שני מרת גולטשע א טאכטער פון הרב מרדכי יוסף טווערסקי פון זלאטיפאלי. זייערע קינדער:
:* הרב אהרן משה פרידמאן.
:* ר' אברהם יעקב פרידמאן פון רמת אביב.

* מרת אלטע נחמה גיטל, די ווייב פון איר שוועסטער-קינד הרב משה יהודה לייב פרידמאן (ט"ו שבט ה'תרכ"ה - י' אלול ה'תש"ז), פון פאשקאן.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכים (54) (55) (11)*

קאטעגאריע:רוזשינער אדמורי"ם
נפתלי צבי לאבין

קליין|250px|כ"ק מרן אדמו"ר נפתלי צבי לאבין פון זידיטשוב
רבי **נפתלי צבי לאַבין** (ה'תרע"ו -ט' אדר ה'תשס"ט) איז געווען דער זידיטשויווער רבי אין אמעריקע.

ר' נפתלי צבי איז געבוירן תמוז תרע"ו אין קאלאמיי, גאליציע, דער בכור פון זיין פאטער רבי אלכסנדר יוסף ליפא פון זידיטשויוו און זיין מוטער הינדא. זיי האבן געצויגן קיין בערעגסאז, דארט האט ער געלערנט ביים "חקל יצחק" פון ספינקא, וואס האט אים געגעבן היתר הוראה. אלס קינד האט ער זוכה געווען צו זיין ביים בעלזער רב, רבי אהרן רוקח און ביים אמרי אמת פון גער. ער איז געווען אין דער חבורה פונעם "שומר אמונים" רבי, ר' אהרן ראטה. זיין פעטער דער מאַקאָווער רבי איז געווען דער שווער פונעם בעלזער רב ר' אהרן.

בשעת דער צווייטער וועלט מלחמה איז ער אנטלאפן קיין סאטמאר. שפעטער איז ער אנטלאפן קיין דעזש וואו ער האט געלערנט מיט רבי משה יהושע האגער, שפעטער דער וויזשיניצער רבי.

נאך דער מלחמה איז ער געווארן א דיין אין דער קהילה שארית הפליטה וואס דער קלויזענבערגער רב האט אויפגעשטעלט.

פון תש"י (בערך) ביז תשכ"ט האט ער געוואוינט אין לאנדאן, ענגלאנד. נאכדעם האט ער געוואוינט צוויי יאר אין מאנטרעאל, קאנאדע ביז אין יאר תשל"א האט ער געצויגן קיין וויליאמסבורג, ניו יארק סיטי.

זיינע קינדער:
* אלכסנדר יו"ט ליפא לאבין זצ"ל נפ' תשמ"ז
** משה א"ב לאבין, זידיטשויווער רבי (לי גארדענס)
** שלמה יודא לאבין
** יעקב ארי' לאבין, זידיטשויווער רבי אין מאנסי
** יואל בער לאבין - דראהביטשער רב
* די ווײַב פון רבי דוד קאהן, תולדות אהרן רבי.
* שלמה דוב לאבין, זידיטשויווער רבי אין לאנדאן
* משה לאבין, זידיטשוב חרדים רבי, און רב פון "קהל חרדים" אין וויליאמסבורג.
** יואל אשר לאבין - רב פון קהל נועם ורצון אין טאמס ריווער, לעקוואד
* ישעיה לאבין, זידיטשובער רבי אין וויליאמסבורג
* מרת אסתר מלכה, די ווייב פון רבי אלימלך לאווי, טאהשער רבי.
* אהרן מאיר לאבין, א מיטגליד פון ביד"צ התאחדות הרבנים פון די פאראייניקטע שטאטן און קאנאדע, רב פון באלחוב 
* יצחק אייזיק לאבין, זידיטשויווער רבי אין בני ברק

ר' נפתלי צבי איז נפטר געווארן דאנערשטאג ט' אדר תשס"ט און איז נטמן געווארן אין דעם קרית יואל בית עולם לעבן דעם סאטמארער רב, רבי יואל טייטלבוים.

## רעפערענצן
* אידישע טריבונע, נומער 1966, ט"ז אדר תשס"ט

קאַטעגאָריע:זידיטשוב
קאַטעגאָריע:גאליציאנער אדמורי"ם
קאַטעגאָריע:אמעריקאנער אדמורי"ם
קעלי קלערקסאן

[קליין|250px|בײַ איר טור אין [אױסטראַליע 2005]]
**קעלי קלערקסאָן** () (געבױרן דעם 24סטן אַפּריל 1982) איז אַן אַמעריקאַנער פּאָפּ זינגערין און צו מאָלן אַן אַקטריסע. זי איז געװען די ערשטע געװינערין אין דעם ערשטן סעזאן פֿון דעם רעאַליטעט־טעלעװיזיע־פּראָגראַם "אַמעריקאַן אײַדאָל".

אָנהײב 2009 האָט זי פראָדוצירט די סינגל "My Life Would Suck Without You" ("מײַן לעבן װאָלט געװען אין דר'ערד אָן דיר") שפּעטער סוף מערץ די סינגל "I Do Not Hook Up".

קאַטעגאָריע:פאפ זינגערס
קייטי פערי

thumb|200px|Katy Perry at the 2019 iHeartRadio Music Awards
**קייטי פערי** () איז דער בינע־נאָמען פֿון די פּאָפּולערע פּאָפּ זינגערין **קעטרין עליזאַבעט הודסאָן**. זי איז געבױרן געװאָרן דעם 25סטן אָקטאָבער 1984 אין קאַליפֿאָרניע. זי איז זײער באַװוּסט געװאָרן צוליב אירע הײסע סינגלען "I Kissed A Girl" (טײַטש: "איך האָב געקושט אַ מײדל") און "Hot'n'cold" (טײַטש: הײס און קאַלט) װאָס זײַנען געװען אין איבער 20 מדינות פֿון די העכסטע הײסע לידער. אויגוסט 2010 האט זי ארויסגעגעבן איר אלבאם   "Teenage Dream" און עס איז אנגעקומען צו נומער איינס אויף די ליסטע פון דאס מערסטע פארקויפטע אלבאמס אין די פאראייניגטע שטאטן.

## וועבלינקס 
* מוזיק קאנאל אויף יוטיוב
* אפיציעלע וועבזייטל

קאַטעגאָריע:פאפ זינגערס
מייקל זשעקסאן

[קליין|200px|מײַקל זשעקסאָן [1988]]
**מײקל יאזעף זשעקסאָן** (; 29סטן אויגוסט 1958 - 25סטן יוני 2009) איז געװען אַן אַמעריקאַנער פּאָפּ־זינגער, מוזיקער, לידער־שרײַבער, טענצער, רעקאָרד־פּראָדוצירער, פֿאַרװײַלער, אַקטיאָר און כאָרעאָגראַף. ער איז באַקאַנט װי **דער קעניג פֿון פּאפּ** און האָט זײער אַ סך אָנהענגערס. ער האָט אָנגהױבן זײַן קאַריערע װען ער איז געװען 5 יאָר אַלט.זײַנע קאָמפּאַקטלעך זענען צװישן די מערסטע פֿאַרקױפֿטע אין דער געשיכטע פֿון "פּאָפּ-מוזיק". זײַן מוזיק-פֿילמען זענען נאָך גאָר פּאָפּולער אױפֿן אַמעריקאַנעם טעליװיזיע קאַנאַל MTV.

זשעקסן האט אנגעהויבן שפילן מיט זיינע עלטערע ברידע דזשעקי, טיטא, דזשערמען און מארלאן אין ״די זשעקסאן 5״ אין 1964. אין 1971, האט ער אנגעהויבן א סאלא קאריערע בלייבנדיק א מיטגליד אין די זשעקסאן 5. גינעס וועלט רעקארדס שרייבט אז ער דער מערסט דערפאלגרייכער פארוויילער אין דער היסטאריע. זשעקסאן ווערט אויך געדענקט פאר געבן געלט פאר צדקה ענינים.

קאַטעגאָריע:פאפ זינגערס
מאיא פּליסעצקאיא

קליין

**מאַיאַ פּליסעצקאַיאַ** (רוסיש: *Майя Михайловна Плисецкая*; ענגליש: *Maya Plisetskaya*) - געבױרן דעם 20סטן נאָװעמבער 1925 אין מאָסקװע. 

מאַיאַ פּליסעצקאַיאַ איז אַ רוסישע און סאָװעטישע באַלעט-טענצערין פֿון ייִדישן אָפּשטאַם, אײנע פֿון די סאַמע פּראָמינענטע באַלערינעס פֿונעם 20סטן יאָרהונדערט.

קאַטעגאָריע:טאנץ
קאַטעגאָריע:לעבעדיגע מענטשן
יצחק פרידמאן (באיאן)

**רבי יצחק פרידמאן זצ"ל** (ב' תשרי ה'תר"י - י"ז אדר ה'תרע"ז), פון באיאן. דער דריטער זון פון סאדיגורער רבי'ן. באקאנט מיטן נאמען **דער פחד יצחק**, האט געדינט אלס דער ערשטער באיאנער רבי.

## אפשטאם
**רבי יצחק** איז געבוירן אין דעם צווייטן טאג ראש השנה, ב' תשרי ה'תר"י, צו זיין פאטער הרב **אברהם יעקב פרידמאן** פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **מרים**, א טאכטער פון הרב **אהרן פערלאוו**, דער בית אהרן, א זון פון הרב אשר פערלאוו פון קארלין-סטאלין.  

## רבנות
אין יאר ה'תרמ"ג נאך די פטירה פון זיין פאטער, האט **רבי יצחק** אנגעהויבן צו פראוון זיין רביסטעווע אין סאדיגורא צוזאמען מיט זיין ברודער רבי ישראל, חשוון ה'תרמ"ז האט **רבי יצחק** זיך אוועק געצויגן קיין באיאן, דארט האט ער געגרינדערט דעם **ביאינער חסידות**, וואו טויזענטער חסידים האבן זיך באהאפטן צו אים.

## הסתלקות
ביי די ערשטע וועלט קריג איז **רבי יצחק** אנטלאפן קיין וויען אין איז דארט נפטר געווארן י"ז אדר ה'תרע"ז, און ער ליגט אין וויען.

## פאמיליע
**רבי יצחק** האט געהייראט ט"ו סיון ה'תרכ"ה, מרת **מלכה** א טאכטער פון הרב **יוחנן טווערסקי**, פון רחמיסטריווקא ( - ט"ז טבת ה'תרפ"א). זייערע קינדער:

* הרב **מנחם נחום פרידמאן** (כ"א כסלו ה'תרכ"ט - י"ט מנחם אב ה'תרצ"ט), פון באיאן און טשערנאוויץ.

* הרב **ישראל פרידמאן** (כ"ד אלול ה'תרל"ח - ל' מנחם אב ה'תשי"א), פון לייפציג.

* הרב **אברהם יעקב פרידמאן** הי"ד (כ"ד ניסן ה'תרמ"ד - ב' אלול ה'תש"ב), פון לעמבערג.

* הרב **מרדכי שלמה פרידמאן** (י"ג תשרי ה'תשנ"א - ה' אדר ה'תשל"א), באיאנער רבי פון ניו יארק.

* מרת **מרים** ( - ח' ניסן ה'תשט"ז), די ווייב פון הרב **דוב בער פרידמאן** (ה'תרמ"ב - כ"ד אלול ה'תרצ"ו), פון טשארטקאוו.

* הילדה **חוה** ( - ב' אדר א' ה'תרמ"ט).

* הילדה **שרה** ( - כ"ט אדר א' ה'תרמ"ט).

## זעט אויך
* רוזשין (הויף)
* סאדיגורא (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (27)*

יצחק
יצחק
קאטעגאריע:גדולי ישראל אין וויען
שלמה פרידמאן (סאדיגורא)

**רבי שלמה פרידמאן זצ"ל** (י"א תשרי ה'תר"ד - כ' טבת ה'תרמ"א), פון סאדיגורא. דער צווייטער זון פון סאדיגורער רבי'ן. 

## אפשטאם
'''רבי שלמה'ניו''' איז געבוירן אין קארלין, י"א תשרי ה'תר"ד, צו זיין פאטער הרב **אברהם יעקב פרידמאן** פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **מרים**, א טאכטער פון הרב **אהרן פערלאוו**, דער בית אהרן, א זון פון הרב אשר פערלאוו פון קארלין-סטאלין.  

## רבנות
'''רבי שלמה'ניו''' האט באהאלטען זיין שטארקע עבודה אין לערנען און צדקה, נאר ביים דאווענען האט מען געזען ווי ער קאכט פאר'ן אויבערשטן ווי א קעסעל אויפ'ן פייער.

'''רבי שלמה'ניו** איז געווען דער רעכטע האנט פון זיין פאטער אין סאדיגורא.

## הסתלקות
**רבי שלמה'ניו''' איז נפטר געווארן נאך ביים פאטער'ס לעבען כ' טבת ה'תרמ"א, און ער ליגט אין סאדיגורא.

## פאמיליע
'''רבי שלמה'ניו** האט געהייראט **בזיווג ראשון''' אין יאר ה'תרי"ח, מרת **רחל לאה** א טאכטער פון הרב **צבי הירש פון רימאנאוו**, (זי איז געווען פארלויבט צו זיין עלטערער ברודער רבי אשר'ל), נאך פופצן יאר און זיי האבן נישט געהאט קיין קינדער האט ער זי גע'גט. **בזיווג שני** האט '''רבי שלמה'ניו** געהייראט מרת **פייגא** א טאכטער פון זיין פעטער הרב **דוד היילפרין'''. זייערע קינדער:
* מרת חוה לאה (ה'תרל"ה (אומגעפער) - י"ג חשוון ה'תשי"ט), די ווייב פון רבי נחום מרדכי פרידמאן (י"ז שבט ה'תרל"ד - י"ח אדר ב' ה'תש"ו), פון טשארטקאוו.
** רבי שלמה פרידמאן (י"ד ניסן ה'תרנ"ד - ט"ו חשוון ה'תשי"ט). 
** מרת שרה, די ווייב פון רבי יעקב העשל (ה'תרס"ג - ג' טבת ה'תשל"א), פון עדזשווער, לאנדאן, א זון פון רבי משה מרדכי העשל פון מעזשביזש.
** מרת גיטל, די ווייב פון ר' משה מארגנשטערן, פון תל אביב.
* מרת מרים, די ווייב פון רבי ישראל פרידמאן (כ"ד אלול ה'תרל"ח - אדר"ח אלול ה'תשי"א), פון באיאן-לייפציג.
** מרת גיטל לאה, בז"ר די ווייב פון רבי מרדכי שרגא פרידמאן פון באיאן און טשערנאוויץ. בז"ש די ווייב פון רבי ישעיה שפירא פון גראדזיסק. בז"ש די ווייב פון רבי אברהם יעקב שפירא פון דראהאביטש.
** מרת חוה, די ווייב פון רבי מרדכי שרגא פרידמאן פון קאפיטשניץ.

## זעט אויך
* סאדיגורא (הויף)
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערך אביו (4)*

קאטעגאריע:רוזשינער אדמורי"ם
קאטעגאריע:סאדיגורא
אברהם מתתיהו פרידמאן

**רבי אברהם מתתיהו פרידמאן זצ"ל** (כ"ה כסלו ה'תר"ז - כ"א תמוז ה'תרצ"ג), פון שטעפאנעשט.

## אפשטאם
**רבי אברהם מתתיהו** איז געבוירן אין סאדיגורא כ"ה כסלו ה'תר"ז , צו זיין פאטער הרב **מנחם נחום פרידמאן** פון שטעפאנעשט, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. דער רוזשינער האט באפוילן מען זאל אים א נאמען געבען **אברהם** נאך זיין זיידן רבי אברהם המלאך און **מתתיהו** מענינא דיומא, וויבאלד ער איז געבוירן חנוכה.

## רבנות
אין יאר ה'תרכ"ט נאך די פטירה פון זיין פאטער האט **רבי אברהם מתתיהו** איבערגענומען דעם פאטער'ס ארט אין שטעפאנעשט. זיין עבודה איז געווען מיט א געוואלדיגע באהעפטונג (דביקות) צום אייבערשטן, אינגאנצן אויסגעטוהן פון די וועלט. שטונדן לאנג האט געדוערט זיין דאווענען, נאכהער האט ער עטוואס בייביסן, אין אלעס אויסגעטיילט פאר שיריים.

## הסתלקות
**רבי אברהם מתתיהו** איז נפטר געווארן פרייטיק-צונאכטס כ"א תמוז ה'תרצ"ג, איבער פופציג טויזנט מענטשן האבן אים באגלייט ביי זיין לויה. ה' חשוון ה'תשכ"ט האט מען אריבער געברענגט זיין קערפער קיין ארץ ישראל, אין חלקת נחלת יצחק, און זיין קערפער איז נאך געווען גאנץ. 

## פאמיליע
י"ח חשוון ה'תרכ"ב האט **רבי אברהם מתתיהו** געהייראט **בזיווג ראשון** א טאכטער פון הרב **יצחק רייך**, אן איידעם פון הרב אשר ישעיה רובין פון ראפשיץ. נאך עלף יאר האט ער איר גע'גט אן קינדער.

**בזיווג שני** האט ער געהייראט מרת **שרה צפורה** א טאכטער פון הרב **יוסף מאנזאהן**, אן איידעם פון דער ריזשינער, זי האט מיט געברענגט דריי קינדער פון איר ערשטער מאן.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (7)*

אברהם
קאַטעגאָריע:נקבר אין נחלת יצחק ת"א
ישראל פרידמאן (סאדיגורא)

רבי **ישראל פרידמאן** (כ' שבט ה'תרי"ב - י"ג תשרי ה'תרס"ז), פון סאדיגורא. דער פערטער זון פון רבי אברהם יעקב פרידמאן.

## אפשטאם
רבי ישראל איז געבוירן אין סאדיגורא כ' שבט ה'תרי"ב, צו זיין פאטער הרב **אברהם יעקב פרידמאן** פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **מרים**, א טאכטער פון הרב **אהרן פערלאוו**, דער בית אהרן, א זון פון הרב אשר פערלאוו פון קארלין-סטאלין.  

## רבנות
אין יאר ה'תרמ"ג נאך די פטירה פון זיין פאטער האט רבי ישראל איבערגענומען זיין פאטער'ס ארט, און אנגעהויבן צו פראוון זיין רביסטעווע אין סאדיגורא. 

## הסתלקות
רבי ישראל איז נפטר געווארן י"ג תשרי ה'תרס"ז, און ער ליגט אין סאדיגורא.

## פאמיליע
רבי ישראל האט געהייראט בזיווג ראשון אין יאר ה'תרכ"ח, מרת אסתר ( - ה' טבת ה'תרמ"א, א טאכטער פון זיין שוועסטער-קינד הרב יצחק פרידמאן, פון באהוש. זייערע קינדער:
* הילד משה מרדכי מנחם פרידמאן (נפטר געווארן י"ג טבת ה'תרמ"ב, אין עלטער פון עלף יאר).
* רבי אהרן פרידמאן (י"ב תשרי ה'תרל"ז - י"ט תשרי ה'תרע"ג), פון סאדיגורא.
** רבי מרדכי שלום יוסף פרידמאן (י"ז כסלו ה'תרנ"ז - כ"ט ניסן ה'תשל"ט), פון סאדיגורא און פשעמישל, דער "כנסת מרדכי"
*** רבי אברהם יעקב פרידמאן (ה' אלול תרפ"ח - י"ט טבת תשע"ג), סאדיגורער רבי אין ארץ ישראל.
**** רבי ישראל משה פרידמאן ( - כ"א אב תש"ף), סאדיגורער רבי אין ארץ ישראל
** מרת אסתר (תשעה באב ה'תרנ"ט - ), די ווייב פון ר צבי וואלף, פון ביליץ.
** מרת מרים, די ווייב פון ר סענדער וואלף.
* רבי שלום יוסף פרידמאן (י"ג טבת ה'תרל"ט - י"ח שבט ה'תרפ"ג), פון טשערנאוויץ.
** רבי אברהם יעקב פרידמאן ( - כ"א כסלו ה'תש"ב).
** ר דר חיים ברוך פרידמאן (ה'תר"ס - ט"ו מנחם אב ה'תש"ם).
* מרת צפורה פייגא ( - כ' חשוון ה'תש"ג), די ווייב פון רבי יצחק מרדכי שפירא (ה'תרכ"ז - ג' תמוז ה'תר"ץ), פון גוואדזשיץ, א זון פון רבי אבי עזרא זעליג שפירא, פון מאגלניצא.
** רבי אבי עזרא זעליג שפירא ( - י"ט תשרי ה'תש"ד)
** רבי אברהם יעקב שפירא הי"ד ( - ערב ראש השנה ה'תש"ד)
** רבי שלום יוסף שפירא
** רבי דוד משה שפירא (י"ט אלול ה'תרס"ד - ט"ו אייר ה'תשמ"ח) פון ניו יארק.
*** רבי יצחק מרדכי שפירא.
* מרת חוה חיה, די ווייב בז"ר פון רבי שלום יוסף פרידמאן (ה'תרל"א - כ' מנחם אב ה'תרפ"ז), פון מילניצא, א זון פון רבי מנחם נחום דוב בער פרידמאן, פון סאדיגורא.
* רבי אברהם יעקב פרידמאן (ח' מנחם אב ה'תרמ"ד - ה' טבת ה'תשכ"א), פון סאדיגורא און תל אביב.
* רבי יצחק פרידמאן (ב' חשוון ה'תרמ"ו - י"א כסלו ה'תרפ"ה), פון רימאנאוו.
** רבי ישראל פרידמאן ( - י"ט מנחם אב ה'תשמ"ד) פון ניו יארק.
** מרת שפרינצא
* רבי דוד יהושע פרידמאן ( - ), ער איז נפטר געווארן יונגערהייט.
* רבי שלמה חיים פרידמאן (א' ניסן ה'תרנ"ז - כ"ו מנחם אב ה'תשל"ב), פון תל אביב.
* רבי יהודה צבי פרידמאן (כ"ה ניסן ה'תרנ"ז - ח' ניסן ה'תשי"א), פון תל אביב.
* מרת רחל ( - כ"ח שבט ה'תשל"ב), די ווייב פון רבי שלמה פרידמאן (י"ד ניסן ה'תרנ"ד - ט"ו חשוון ה'תשי"ט), פון טשארטקאוו.
** הילד אברהם יעקב פרידמאן (ה'תרפ"ג - ל"ג בעומר ה'תרפ"ו).
** מרת צפורה פייגא, די ווייב פון ר חיים נהוראי
* מרת בלומא רייזל, זי איז נפטר געווארן יונגערהייט.
* מרת מרים, זי איז נפטר געווארן יונגערהייט.

## זעט אויך
* רוזשין (הויף)
* סאדיגורא (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (33)*

פרידמאן, ישראל
קאטעגאריע:סאדיגורא
קאנװערט

קליין|א קאנווערט פֿאַר לופֿטפאסט
א **קאָנװערט** איז דער פאַפירנער האַלטער װאָס האַלט בריװ װאָס װערן געשיקט דורכן פּאָסט אָדער האַלטן אַנדערע װיכטיקע דאָקומענטן. קאָנװערטן האָבן אַ ספּעציעלע מין כּלי (אױסקלעפּן מאַטעריאַל) װאָס אַרבעטן נאָך דעם װאָס מ'לעקט אַ טײל פונם קאָנװערט, אדער וואס קלעבט זיך אליין ווען מען נעמט אַראפ דעם דעקונג פאפיר. קאָנװערטן קומען אין אַלע מינים גרײס צו האַלטן בריװן, דאָקומענטן, פּאָסט קאַרטלעך, טשעקן, קאָנטראַקטן און אַזױ װײטער.

מען קלעבט ארויף אויפן קאנווארט (אויף דער רעטער זײַט אין דער הייך) א פאסטמארקע, מיט דעם באַצאָלט מען פארן ליווערן דעם בריוו.

## זעט אויך
* טעלעגראם

קאַטעגאָריע:קאמוניקאציע
קאַטעגאָריע:ביורא געצייג
אברהם ישכר בער אביגדור

קליין|225px|רבי אברהם ישכר בער אביגדור זצ"ל רב אין טערוויע-וואלאסק

**רבי אברהם ישכר בער אביגדור זצ"ל** (ה'תקצ"ב - י"ב אלול ה'תרפ"א), רב אין טערוויע וואלאסק.

## אפשטאם
**רבי אברהם ישכר בער** איז געבוירן אין יאר ה'תקצ"ב, צו זיין פאטער הרב **יעקב אביגדור**, רב אין פודקאמין און בראד.
 
## רבנות
אין יאר ה'תרי"ד האט מען אויפגענומען **רבי אברהם ישכר בער** אלס רב אין טערוויע וואלאסק א קליין שטעטעלע נעבען לינסק. **רבי אברהם ישכר בער** איז געווען דארט רב אומגעפער זעכציג יאר, און געזעצען דארט און געהארעוועט אין לערנען. מען האט אים געהאלטן פאר א העכערע מענטש (בעל מדרגה) און א בעל מקובל, און מען פלעגט אים אפגעבען קוויטלעך.

**רבי אברהם ישכר בער** האט נאך אריינגעכאפט צו פארן צום שר שלום פון בעלזא, און אן עקסטערע ליבשאפט האט צו אים ארויסגעוויזען די צדיקים צו וועמען ער פלעגט פארן, דער צאנזער רב, רבי אליעזר'ל דזשיקאווער און רבי דויד'ל דינאווער. רבי הערשעלע ליסקער אין דער שינאווער רב זענען געווען פון זיינע נאנטע גוטע פריינד.

ביי די ערשטע וועלט קריג איז **רבי אברהם ישכר בער** אנטלאפן קיין פראג ביז נאך די קריג, נאכהער איז ער צוריק געקומען קיין טערוויע.

## הסתלקות
**רבי אברהם ישכר בער** איז נפטר געווארן י"ב אלול ה'תרפ"א.

## פאמיליע
**רבי אברהם ישכר בער** האט געהייראט **בזיווג ראשון** מרת בריינדל א טאכטער פון הרב **מנחם מענדל הורוויץ** רב אין לינסק. זייערע קינדער:

* הרב **חיים צבי נפתלי שפירא** הי"ד, פון קאלשין. ער איז אומגעקומען אויף קידוש השם צוזאמען מיט איבער הונדערט נפשות פון זיין פאמיליע. 

* הרב **מנחם מענדל הורוויץ**, פון קראקא.
** מרת **ברכה** הי"ד.  . הרב **שמואל שמעלקא הורוויץ** הי"ד.  . הרב **נחום הורוויץ** הי"ד. 
** מרת **בילא**, די ווייב פון הרב **יוסף בוימעהל**.

* הרב **אשר ישעיה אביגדור**, פון בעלזא, ער האט געהייראט א טאכטער פון הרב **פנחס ליבערמאן**, פון זאלקאווא.

* הרב **יוסף הורוויץ**, פון לימאנאוו.

* הרב **מאיר הורווויץ** הי"ד, אין דראהאביטש.

* מרת **שיינדיל** די ווייב פון הנגיד הרב **שלום ליבערמאן** פון זאלקאווא.

**בזיווג שני** האט ער געהייראט מרת **חיה רחל** הי"ד, א טאכטער פון הרב **דוד העלער**, זי איז אוועק געפירט געווארן פון דראהאביטש אין חודש תמוז ה'תש"ב. זייערע קינדער:

* הרב **יעקב אביגדור** (כ' אדר ה'תרנ"ו - י"ח אדר ב' ה'תשכ"ז) רב אין דראהאביטש און באריסלאוו, נאכהער אין מעקסיקא.

* הרב **דוד אביגדור** הי"ד (כ' תשרי ה'תרנ"ח - ראש השנה ה'תש"ג).

* מרת **שרה** הי"ד, די ווייב פון הרב **מנחם מענדל פרענקל** הי"ד, פון דינאוו, זיי זענען אומגעקומן אין יאר ה'תש"ב, אין דאמבראמיל. 

## רעפערענצן
* *זרעא קדישא*
* *אנציקלופדיה לחכמי גליציה*, מאיר וונדר

 
קאַטעגאָריע:גאליציאנער אדמורי"ם
קאַטעגאָריע:לינסק
גאניק

קליין|250px|אַ פֿאָדערשטער גאַניק
א **גאַניק** (אין אַמעריקע "פּאָרטש"): אַן אױפגעבױטער סטרוקטור פאָרנט פון אַ הױז אָדער דירה װאָס דעקט אַ טיר פון אַ הױז אױף אַלע זײטן און אױף װאָס אַ מענטש קען זיצן. געװענטלעך אױף גאַניקס געפינט מען בענקלעך װאו מענטשן זיצן בעת די װאַרעמע זומערע חדשים. גרױסע גאַניקס אין די פאַראײניקטע שטאַטן אָפט מאָל פאַרמאָגן אױכעט קלײנע הױדעס װאָס מ'מאַכט פון בענקלעך מיט קישן מיט קײטן װאָס זענען צוגעבונדן צו דער דאַך פונעם גאַניק. 

## זעט אויך 
* באלקאן

קאַטעגאָריע:געביידעס
1981

## געשעענישן 
* 1טן יאנואר - גריכנלאנד ווערט א מיטגליד אין דער אייראפעאישער געמיינדע (היינט דער אייראפעישער פארבאנד).
* 12טן אפריל - אנהייב פונעם קאָסמאָס שאַטל פראגראם: "קאָלאָמביע" ווערט געשיקט צום ערשטן מאל.
* 27סטן אפריל - זיראקס פארק לאבאריאטארעס ווייזן דעם קאמפיוטער מויז.
* 10טן מיי - פראנסוא מיטעראן דערוויילט דער ערשטער סאציאליסטישער פרעזידענט פון פראנקרייך.
* 5טן יוני - די טויטלעכע עידס קראנקייט ווערט אנטדעקט.
* 7טן יוני - דער ישראל לופטפלאט באמבארדירט דעם קערן-רעאקטאר "אסיראק" אין איראק.
* 27סטן יוני - פּיינטבאל ווערט געשפילט צום ערשטן מאל.
* 15טן סעפטעמבער - וואנואטו ווערט א מיטגליד אין די פאראייניגטע פעלקער.
* 14טן אקטאבער - כאסני מובאראק געוויילט פרעזידענט פון עגיפטן.

## געבוירן 
* 26סטן סעפטעמבער - סערינאַ וויליאַמס, אמעריקאנער טעניס שפילערין
* 2טן דעצעמבער - בריטני ספּירס, אמעריקאנער זינגערין און אקטריסע

## געשטארבן 
* 11טן מיי - באב מאַרלי, דזשאמייקענער מוזיקאנט (געב' 1945) 
* 28סטן יוני - טערי פֿאקס, קאנאדער אטלעט און אקטיוויסט (געב' 1958)
* 25סטן נאוועמבער - דזשעק אלבערטסאן, אמעריקאנער אקטיאר, קאמיקער, זינגער און טאנצער (געב' 1907)

## נאבעל פריזן
באלקאן

[קליין| א גאניק באדעקט מיט בלומען אין [רוים]]
א **באַלקאן** אדער **גאַניק** איז א אפענע צימערל אויפן שטאק פון א געביידע וואס שטעקט זיך ארויס. עס איז געוויינטלעך ארומגענומען מיט א צוים כדי מענטשן זאלן נישט אראָפאַלן.

קאַטעגאָריע:געביידעס
ישראל שלום יוסף פרידמאן

**רבי ישראל שלום יוסף פרידמאן זצ"ל** (י"ג תשרי ה'תרט"ז - כ"ג ניסן ה'תרפ"ג), רבי אין באהוש.

## אפשטאם
**רבי ישראל שלום יוסף** איז געבוירן י"ג תשרי ה'תרט"ז, צו זיין פאטער הרב **יצחק פרידמאן** פון באהוש, א זון פון הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **שיינא רחל** א טאכטער פון הרב **דוד האגער** פון זאבלאטאוו. 

## רבנות
נאך זיין פאטער'ס פטירה אין יאר ה'תרנ"ז איז **רבי ישראל שלום יוסף** אויפגענומען געווארן אלס ממלא מקום פון פאטער רבי אין באהוש.

**רבי ישראל שלום יוסף** האט אריינגעלייגט אסאך האראוואניע אין דעם ערציאונג פון דעם יונגן דור, ער האט אויפגעשטעלט אין זיין הויף די ערשטע ישיבה גדולה אין ראמעניע, וועלכע האט ארויגעשטעלט די צוקונפטיגע גדולי התורה פון ראמעניע
 
## הסתלקות
**רבי ישראל שלום יוסף** איז נפטר געווארן אסרו חג פסח כ"ג ניסן ה'תרפ"ג, און ליגט אין באהוש.

## פאמיליע
**רבי ישראל שלום יוסף** האט געהייראט מרת **מלכה** ( - ט' אדר א' ה'תרע"ג) א טאכטער פון הרב **משה אברהם צוקערמאן** פון ראשקאוו, אן אייניקל פון הרב שבתי פון ראשקאוו דער פארפאסער פון סידור רבי שבתי. זייערע קינדער:

* מרת **בלומא רייזיל** ( - ), די ווייב פון איר שוועסטער-קינד הרב **מנחם מענדל פרידמאן** (ג' תמוז ה'תרל"ו - י"א תשרי ה'תש"ג), פון באהוש, א זון פון איר פעטער (איר פאטער'ס ברודער) הרב דוד פרידמאן פון באהוש.

* מרת '''גיטל (גיטל'ה)** ( - ), די ווייב פון איר שוועסטער-קינד הרב **דוד טווערסקי''' (ה'תרמ"ב (אומגעפער) - כ"א כסלו ה'תרצ"ד), פון האצעליס, א זון פון איר פעטער (איר פאטער'ס שוואגער) הרב **מרדכי זוסיא טווערסקי** פון האצעליס-יאס.

* מרת **חוה לאה**, די ווייב **בזיווג ראשון** פון הרב **יעקב יוסף טווערסקי**, א זון פון הרב מנחם נחום'טשע טווערסקי פון רחמיסטריווקא, זי איז נפטר געווארן יונגערהייט אָן קינדער.

* די ווייב פון הרב **גדליה אהרן ראבינאוויטש** הי"ד ( - ג' מנחם אב ה'תרע"ט), פון מנוסטרישטש, נאך צוויי יאר האט זיי זיך צוטיילט און שפעטער גע'גט אָן קינדער.

## זעט אויך
* באהוש (הויף)
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (37)*

קאטעגאריע:רוזשינער אדמורי"ם
קאטעגאריע:באהוש
מרדכי שרגא פרידמאן

**רבי מרדכי (שרגא) פייוויש פרידמאן זצ"ל** (כ' אייר ה'תקצ"ד - כ"ב אייר ה'תרנ"ד), פון הוסיאטין. דער זעקסטער און יונגסטער זון פון דעם רוזשינער.

## אפשטאם
**רבי מרדכי פייוויש** איז געבוירן ל"ה בעומר כ' אייר ה'תקצ"ד, צו זיין פאטער הרב **ישראל פרידמאן** פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד.

## רבנות
דער רוזשינער האט געזאגט אויף זיינע זעקס זון אז זיי זענען מכוון אנטקעגען די זעקס סדרים פון משניות, לויט דעם איז **רבי מרדכי פייביש**, וועלכער איז געווען דער זעקסטער זון פון זיין פאטער, אנטקעגען דעם סדר טהרות.

נאך זיין פאטער'ס פטירה, י"א אלול ה'תרי"א, האט **רבי מרדכי פייוויש** געוואונט דריי יאר אין מיקאלאניץ, שפעטער האט ער געוואונט א צייט אין סטריסאוו אין יאר ה'תרכ"ה האט **רבי מרדכי שרגא** זיך באזעצט אין הוסיאטין.

## הסתלקות
**רבי מרדכי פייוויש** איז נפטר געווארן ל"ז בעומר, כ"ב אייר ה'תרנ"ד.

## פאמיליע
**רבי מרדכי פייוויש** האט געהייראט ט' תמוז ה'תר"י אין סאדיגורא מרת **ברכה דינה** א טאכטער פון זיין טאנטע (זיין מוטער'ס שוועסטער) הרב **דוד צבי קאבלאנסקי**.

ביי זיין חתונה, וועלכע איז פארגעקומען פיר מאנאטן פאר דער הייליגער רוזשינער איז נפטר געווארן - זענען זיך צונויפגעקומען צענדליגע טויזנטער יידן צו זיין ווען דער רוזשינער פירט זיין יונגסטן זון אונטער די חופה.

זייערע קינדער:

* הרב **ישראל פרידמאן** (ט"ז כסלו ה'תרי"ח - כ"ט כסלו ה'תש"ט), פון הוסיאטין.

* הרב **שלום יוסף פרידמאן** (ה'תר"ך - ז' טבת ה'תרמ"ג).

* מרת '''גיטל'ה''' ( - י"א אלול ה'תרצ"ג), די ווייב פון הרב **יצחק מאיר העשל** (כ"א כסלו ה'תרכ"ב - א' תשרי ה'תרצ"ו), פון קאפיטשיניץ. זי ליגט אין וויען

* מרת **חוה** ( - כ"ה טבת ה'תרצ"ז), די ווייב פון הרב **מנחם נחום פרידמאן** (כ"א כסלו ה'תרכ"ט - י"ט מנחם אב ה'תרצ"ו), פון באיאן און טשערנאוויץ. זי ליגט אין טשערנאוויץ.

## זעט אויך
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו*

קאטעגאריע:רוזשינער אדמורי"ם
אברהם יהושע העשיל פרידמאן

**רבי אברהם יהושע העשיל פרידמאן זצ"ל** (כ"ט טבת ה'תרי"ח - ט"ו אלול ה'ת"ש), פון אדזשאד און גאלאץ.

## אפשטאם
**רבי אברהם יהושע העשיל** איז געבוירן ערב ראש חודש שבט ה'תרי"ח , צו זיין פאטער הרב **יצחק פרידמאן** פון באהוש, א זון פון הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **שיינא רחל** א טאכטער פון הרב **דוד האגער** פון זאבלאטאוו. 

## רבנות
נאך זיין חתונה איז **רבי אברהם יהושע העשיל** געבליבן וואוינען אין שטעפינעשט ביי זיין שוואגער, שפעטער האט ער זיך צוריק געצויגן קיין באהוש נעבען פאטער. נאך זיין פאטער'ס פטירה - י' אלול ה'תרנ"ו - האט ער זיך באזעצט אין אדזשאד און ער האט דארט אויפגעשטעלט זיין הויף, ביי די ערשטע וועלט קריג איז ער אנטלאפען קיין גאלאץ, און איז דארט פארבליבען.

**רבי אברהם יהושע העשיל** איז געווען באוואוסט אלס העכערער מענטש, הונדערטער מענטשן זענען געהאלפן געווארן פון זיינע ברכות. זיין קידוש פרייטיג-צונאכטס איז געווען גאר דערהויבן, פון גרויס קאכעניש איז כמעט נישט געבליבן קיין וויין אין בעכער, נאך קידוש האט מען געמוזט צוגיסן ס'זאל זיין וואס צו טרינקען.

**רבי אברהם יהושע העשיל** איז געווען א לעבעדיגער מוסר ספר אין פארנעמן פּײַן מיט ליבשאפט (יסורים באהבה), א ייד וואס האט זיך קיינמאל נישט באקלאגט, כאטש ער איז געזעצן אכטצן מאל שבעה רח"ל אין זיין לעבען. 

## הסתלקות
**רבי אברהם יהושע העשיל** איז נפטר געווארן ט"ו אלול ה'ת"ש, און ליגט אין גאלאץ.

## פאמיליע
**רבי אברהם יהושע העשיל** האט געהייראט **בזיווג ראשון** מרת **בת-שבע** (ד' מנחם אב ה'תרי"ט - ערב ראש חודש ניסן ה'תרמ"ז), א טאכטער פון הרב **מנחם נחום פרידמאן**, פון שטעפינעשט. זייערע קינדער:

* הרב **מנחם נחום פרידמאן** (ה'תרל"ט - כ"א סיון ה'תרצ"ג), פון איצקאן, ער ליגט אין וויען. ער האט געהייראט מרת **מרים** ( - ה' אייר ה'תשכ"ז), א טאכטער פון הרב **ישראל פרידמאן** פון טשארטקאוו זי איז נפטר געווארן אין פאריז און מען האט איר ארויפגעפירט קיין ארץ ישראל און זי **ליגט** אין חלקת נחלת יצחק אין תל אביב. זייער טאכטער:
** מרת **פייגא** הי"ד, זי איז אומגעקומען מיט איר מאן און איר זון **דוד משה** אויף קידוש השם הי"ד.

* ר **אהרן מתתיהו פרידמאן** (ה'תרנ"ב  - ה'תרע"ז), פון טשערנאוויץ. ער האט געהייראט מרת **חיה** א טאכטער פון הרב **משה יהודה לייב פרידמאן** פון פאשקאן. זי איז אומגעקומען צוזאמען מיט איר טאכטער **שיינא רחל** אויף קידוש השם הי"ד. ער איז געווען א טוהער פאר די קאמאניסטן און פאר די ציוניסטין, א שרייבער פון פארשידענע שפראכן, נאך וואס ער איז אוועק האט זיין פאמיליע פארברענט זיינע מאניאסקריפטן.

**בזיווג שני** האט **רבי אברהם יהושע העשיל** געהייראט מרת **פעריל** א טאכטער פון הרב **זלמן הורינשטיין**, אן אייניקל פון סמיכת חכמים. זייערע קינדער:

* הרב **יצחק פרידמאן**, פון פאריז.

## זעט אויך
* באהוש (הויף)
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (3)*

קאטעגאריע:רוזשינער אדמורי"ם
קאטעגאריע:באהוש
דוד פרידמאן

**רבי דוד פרידמאן זצ"ל** (ה'תרכ"ד - ה' שבט ה'תרמ"ט), פון באהוש.

## אפשטאם
**רבי דוד** איז געבוירן אין יאר ה'תרכ"ד, צו זיין פאטער הרב **יצחק פרידמאן** פון באהוש, א זון פון הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **שיינא רחל** א טאכטער פון הרב **דוד האגער** פון זאבלאטאוו. 

## רבנות
**רבי דוד** איז געווען זייער באליבט ביים פאטער, ער האט אים געריפען דער **חכם**. כאטש וואס ער איז געווען זייער יונג, האבן זיך דעם פאטער'ס חסידים ארום געכאפט ארום אים, און זיי האבן זיך שטארק גערעכנט מיט אים.

## הסתלקות
**רבי דוד** איז נפטר געווארן אין עלטער פון פינף און צוואנציג יאר ה' שבט ה'תרמ"ט, און ליגט אין באהוש אינעם אוהל וואס מען האט שפעטער געשטעלט פאר זיין פאטער.

## פאמיליע
**רבי דוד** האט געהייראט **בזיווג ראשון** מרת **דבורה** ( - ) א טאכטער פון זיין פעטער (זיין פאטער'ס שוואגער) הרב **אברהם יהושע העשל**, פון מעזשביזש. זייערע קינדער:

* הרב **מנחם מענדל פרידמאן** (ג' תמוז ה'תרל"ו - י"א תשרי ה'תש"ג), פון באהוש.

* הרב **שלום יוסף פרידמאן** (ה'תרל"ח - פורים י"ד אדר ה'תר"ף), פון שפיקוב.

**בזיווג שני** האט **רבי דוד** געהייראט מרת **חיה** א טאכטער פון הרב **אפרים מרגליות** פון מאטשיאוו, אן איידעם פון הרב אברהם טווערסקי, דער טוריסקער מגיד. זייערע קינדער:

* מרת **ריקא (ריקאלי)** ( - י"ב אדר ה'תשל"ט), זי ליגט אין נחלת יצחק אין תל אביב. די ווייב פון הרב **חיים אהרן פרידמאן** (ה'תרל"ג - כ"ו אלול ה'תרפ"ו), פון טשארטקאוו, א זון פון הרב ישראל פרידמאן.

## זעט אויך
* באהוש (הויף)
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערך אביו (26)*

פרידמאן, דוד
קאטעגאריע:באהוש
יעקב פרידמאן

**רבי יעקב פרידמאן** (כ"ה חשוון ה'תרל"ח - י"ח חשוון ה'תשי"ז טבריא), פון הוסיאטין און תל אביב.

## אפשטאם
**רבי יעקב** איז געבוירן אין באהוש כ"ה חשוון ה'תרל"ח , צו זיין פאטער הרב **יצחק פרידמאן** פון באהוש, א זון פון הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **שיינא רחל** א טאכטער פון הרב **דוד האגער** פון זאבלאטאוו א זון פון אהבת שלום פון קאסאוו, און אן איידעם פון רבי משה לייב סאסאווער. 

## רבנות
נאך זיין חתונה האט **רבי יעקב** געגעסען קעסט ביי זייין שווער אין הוסיאטין, אין געזעצען אין געלערנט מיט איין אויסנאמע פלייסיגקייט, ווי איינער וואס קען זיך נישט אנזעטיגען. ביי די ערשטע וועלט קריג איז ער אריבער קיין פראנקפורט, און פון דארט קיין וויען. אין יאר ה'תרצ"ז איז ער ארויף קיין ארץ ישראל צוזאמען מיט זיין שווער. 
 
## הסתלקות
**רבי יעקב** איז נפטר געווארן י"ח חשוון ה'תשי"ז, און ליגט אין טבריה.

## פאמיליע
**רבי יעקב** האט געהייראט מרת **חיה שרה רחל**, א טאכטער פון הרב **ישראל פרידמאן**, פון הוסיאטין. זייערע קינדער:

* הרב **יצחק פרידמאן** (ה'תר"ס - ט' אלול ה'תשכ"ח), דער לעצטער הוסיאטינער רבי, ער ליגט אין טבריה.

* מרת **נחמה גיטל מרים**, די ווייב פון הרב **יעקב יהושע העשיל בוימינגער**.

## זעט אויך
* באהוש (הויף)
* רוזשין (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (23)*

קאטעגאריע:אדמורי"ם
יעקב
קאטעגאריע:גדולי ישראל אין וויען
קאטעגאריע:גדולי ישראל ארויף קיין א"י
קאטעגאריע:נקבר אין טבריה
שלום יוסף פרידמאן (שפיקוב)

**רבי שלום יוסף פרידמאן זצ"ל** (ה'תרל"ח - פורים י"ד אדר ה'תר"ף), פון שפיקוב.

## אפשטאם
**רבי שלום יוסף** איז געבוירן אין באהוש אין יאר ה'תרל"ח, צו זיין פאטער הרב **דוד פרידמאן**, פון באהוש, א זון פון הרב יצחק פרידמאן פון באהוש, א זון פון הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **דבורה** א טאכטער פון הרב **אברהם יהושע העשל**, פון מעזיבוז.  

## רבנות
נאך זיין תחונה איז **רבי שלום יוסף** אריבער פון ראמעניע קיין רוסלאנד אין זיך באזעצט אין שפיקאוו ביי זיין שווער. ער איז געווען דער איינציגסטער רוזשינער אייניקל וואס האט געהאט ערלויבעניש צו וואוינען אין רוסלאנד.

## הסתלקות
**רבי שלום יוסף** איז נפטר געווארן פורים י"ד אדר ה'תר"ף ער ליגט אין שפיקאוו.

## פאמיליע
**רבי שלום יוסף** האט געהייראט מרת **פייגא** א טאכטער פון הרב **מרדכי טווערסקי**, פון שפיקאוו, אן אייניקל פון רבי איציקל סקווערער. זייערע קינדער:

* הרב **דוד פרידמאן** הי"ד (ה'תרנ"ח - כ"ז חשוון ה'תש"א) פון פלויעשט.

* הרב **יצחק פרידמאן** (דער צווייטער) (כ"ו אייר ה'תרס"ג - י"ד מנחם אב ה'תשנ"ב), פון באהוש און שפיקוב ער ליגט אין חלקת נחלת יצחק אין תל אביב.

* הילד **ישראל**, ער איז פלוצלינג טראגיש נפטר געווארן אין יאר ה'תר"ף, אין ליגט נעבען זיין פאטער

## זעט אויך
* באהוש (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (56)*

קאטעגאריע:רוזשינער אדמורי"ם
קאטעגאריע:באהוש
מנחם מענדל פרידמאן

**רבי מנחם מענדל פרידמאן זצ"ל** (ג' תמוז ה'תרל"ו - י"א תשרי ה'תש"ג), פון באהוש.

## אפשטאם
**רבי מנחם מענדל** איז געבוירן ג' תמוז ה'תרל"ו, צו זיין פאטער הרב **דוד פרידמאן**, פון באהוש, א זון פון הרב יצחק פרידמאן פון באהוש, א זון פון הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **דבורה** א טאכטער פון הרב **אברהם יהושע העשל**, פון מעזיבוז.  

## רבנות
**רבי מנחם מענדל** האט אנגעפירט מיט דער ישיבה **בית ישראל** וואס איז אויף געשטעלט געווארן אין באהוש, צוזאנען מיט זיין שוואגער רבי דוד טווערסקי. נאך זיין שווער'ס פטירה - כ"ג ניסן ה'תרפ"ג - איז ער געווארן רבי פון באהוש צוזאמען מיט זיין שוואגער. ערשט ווען זיין שוואגער האט זיך אוועק געצויגן קיין יאס האט ער איבערגענומען די רביסטעווע אליין.

ווען דער אנטיסעמיטשע פארטייען האבן אנגעהויבן צו געוועלטיגן, און מען האט גענומען פייניגן די יידן דורך **די אייזירנע געווארדיע**, האט **רבי מנחם מענדל** זיך קאמפלעט אוועק געגעבן צו העלפען זיינע ברודער. 

## הסתלקות
**רבי מנחם מענדל** איז נפטר געווארן י"א תשרי ה'תש"ג ער ליגט אין באהוש.

## פאמיליע
**רבי מנחם מענדל** האט געהייראט י' שבט ה'תרנ"ב מרת **בלומא רייזיל** א טאכטער פון זיין פעטער (זיין פאטער'ס ברודער) הרב **ישראל שלום יוסף פרידמאן**, פון באהוש. זייערע קינדער:

* הרב **יצחק פרידמאן**, ער איז נפטר געווארן אין בוקארעסט.

* מרת **יוכבד פייגא**, די ווייב פון הרב **יצחק פרידמאן** (כ"ו אייר ה'תרס"ג - י"ד מנחם אב ה'תשנ"ב), פון באהוש-שפיקוב און תל אביב, ער ליגט אין חלקת נחלת יצחק אין תל אביב.

* מרת **שרה דבורה** ( - י"ד אייר ה'תרצ"ג), די ווייב **בזיווג ראשון** פון הרב **יצחק פרידמאן** ( - כ"ה תמוז ה'תשל"ז), פון פאשקאן, א זון פון הרב משה יהודה לייב פרידמאן פון פאשקאן. זייערע קינדער:
:* הרב **ישראל שלום יוסף פרידמאן**, ער האט געהייראט מרת **צפורה** א טאכטער פון הרב **חיים מאיר האגער** פון וויזשניץ.

* מרת **מלכה רחל**, די ווייב **בזיווג שני** פון הרב **יצחק פרידמאן** ( - כ"ה תמוז ה'תשל"ז), פון פאשקאן, א זון פון הרב משה יהודה לייב פרידמאן פון פאשקאן.

## זעט אויך
* באהוש (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (39)*

קאטעגאריע:רוזשינער אדמורי"ם
קאטעגאריע:באהוש
דוד פרידמאן (פלויעשט)

**רבי דוד פרידמאן הי"ד** (ה'תרנ"ח - כ"ז חשוון ה'תש"א) פון פלויעשט.

## אפשטאם
'''רבי דוד'ל''' איז געבוירן אין שפיקאוו אין יאר ה'תרנ"ח, צו זיין פאטער הרב **שלום יוסף פרידמאן** פון שפיקאוו, א זון פון הרב דוד פרידמאן, פון באהוש, א זון פון הרב יצחק פרידמאן פון באהוש, א זון פון הרב שלום יוסף פרידמאן פון סאדיגורא, א זון פון הרב ישראל פרידמאן פון רוזשין, א זון פון הרב שלום שכנא, פון פראהבישטש, א זון פון הרב אברהם המלאך, דער חסד לאברהם, א זון פון הרב דוב בער, דער מעזריטשער מגיד. און צו זיין מוטער מרת **פייגא** א טאכטער פון הרב **מרדכי טווערסקי**, פון שפיקאוו.  

## רבנות
אין יאר ה'תר"ץ האט '''רבי דוד'ל''' זיך אריבערגעצויגן קיין פלויעשט אין געגרינדערט דארט זיין בית המדרש, ווי ער האט אנגעפירט מיט זיין רעביסטעווע.

אין אנפאנג פון יאר ה'תש"א איז '''רבי דוד'ל** באשולדיגט געווארן דורך די פאשיסטין "די אייזערנע געווארדיע" אלס מיטארבייטער פון די קאמאניסטן, און מען האט אים ארעסטירט אלס פאררעטער, נאך א קורצע צייט האט מען אים פאראורטיילט צום הארגענען, צוזאמען מיט נאך צען יידן. די טעג ביז צום אויספירן פון דער טויטשטראף, האבן די רוצחים אים געפייניגט אויף א שרעקליכן אויפן, אבער זיין גייסט האבן זיי אים נישט צובראכן.

## הסתלקות
**רבי דוד'ל''' איז אומגעקומען אויף קידוש השם כ"ז חשוון ה'תש"א הי"ד, זיין ארון האט מען ארויפגעברענגט אין יאר ה'תשכ"ט קיין ארץ ישראל אין ער ליגט אין חלקת נחלת יצחק אין תל אביב.

זיין רביצין מרת **בת-שבע** איז נפטר געווארן י"ז חשוון ה'תשכ"ד אין ליגט אין חלקת נחלת יצחק אין תל אביב. 

## פאמיליע
'''רבי דוד'ל** האט געהייראט מרת **בת-שבע** א טאכטער פון הרב **אהרן טווערסקי**, פון אזשארניץ. זייער טאכטער:

* די ווייב פון ר **ישראל חיים לבנון'* פון חיפה

## זעט אויך
* באהוש (הויף)

## רעפערענצן
* *אנציקלופדיה לחכמי גליציה, מאיר וונדר*
* *נר ישראל ח"ו בערכו (16)''

קאטעגאריע:רוזשינער אדמורי"ם
קאטעגאריע:באהוש
קאטעגאריע:נקבר אין נחלת יצחק ת"א
סינגל

אין רעקאָרד אינדוסטריע, אַ **סינגל** איז אַן אײנציק ליד פֿון אַ איצטיקע אָדער פֿון אַ באַלד־קומענדיקע אַלבאָם װאָס װערט פּובליקירט פֿאַרן עולם כּדי צו פּראָגרעסירן די אַלבאָם. סינגלען װערן פֿאַרשפּרײט אין עטלעכע אופֿנים; זײ װערן אײַנגעפּאַקט װי אַ סינגל־רעקאָרד מיט אײנע אָדער צװײ לידער און װערן פֿאַרקױפֿט אײדער דעם באַפֿרײַוּנג פֿון דער אַלבאָם. אױך װערן זײ אָפֿטמאָל געשפּילט אין דער ראַדיאָ. מיט דער דערשײַנונג פון די װידעאָ־קליפּס אין די 1980ער װערן זײ פּובליקירט אין װידעאָ װערסיעס.

קאַטעגאָריע:מוזיק